burgasdotpro/wikipedia huggingface dataset:
Don't Stop the Music

„Don't Stop the Music“ je skladba barbadoskej speváčky Rihanny nahraná pre jej tretí štúdiový album "Good Girl Gone Bad" (2007). Skladbu napísali Tawanna Dabney, Michael Jackson, Mikkel S. Eriksen a Tor Erik Hermansen, pričom poslední dva ju ako dvojica StarGate aj produkovala. Celosvetovo bola vydaná ako štvrtý singel z albumu dňa 7. septembra 2007. „Don't Stop the Music“ je dance-popová a techno skladba obsahujúca viacero rytmických prvkov, ktoré sa používajú hlavne v hip-hope. Skladba obsahuje samplovanú linku "Mama-say, mama-sa, ma-ma-ko-ssa", ktoré pochádzajú z Jacksonovej skladby „Wanna Be Startin' Somethin'“, pričom obaja kvôli nim čelili súdnemu obvineniu, ktoré podal kamerunský hudobník Manu Dibango, ktorý tvrdil, že táto linka je pôvodne z jeho skladby „Soul Makossa“ z roku 1972.
Skladba „Don't Stop the Music“ bola všeobecne pozitívne hodnotená hudobnými kritikmi, pričom mnoho z nich chválilo začlenenie linky "Mama-say, mama-sa, ma-ma-ko-ssa" v skladbe. Tiež bola skladba nominovaná na viacero cien, pričom vyhrala cenu NRJ Music Award v kategórii International Song of the Year. Skladba dosiahla vo viac ako desiatich krajinách 1. miesto v rebríčkoch, vrátane Austrálie, Rakúska, Francúzska, Nemecka a Švajčiarska. V rebríčku Billboard Hot 100 dosiahla 3. miesto a v rebríčku Hot Dance Club Play dosiahla 1. miesto. Asociáciou RIAA bola certifikovaná tromi platinovými platňami za predaj viac ako 3,5 milióna kópií v USA.
Hudobné video režíroval Anthony Mandler a natočené bolo v nočnom klube Radost FX v Prahe. Choreografom videa bola Tina Landon. Video bolo digitálne vydané cez iTunes dňa 26. júla 2007.
Kompozícia.
Skladba „Don't Stop the Music“ je dance-popová a techno skladba s dĺžkou 4 minúty a 27 sekúnd. Kritik z online denníka "Seattle Post-Intelligencer" komentoval skladbu, že v nej Rihanna "hľadá hojnosť v pomerne tvrdom techno beate". Skladba je napísaná v tónine fis mol so stredným tempom 123 úderov za minútu. Rihannin vokálny rozsah je od F#3 po A4. Skladba obsahuje širokú škálu rytmických nástrojov, ktoré sú používané hlavne v hip-hope. Medzi tieto nástroje patrí basový bubon, ktorým sú tvorené jednotlivé beaty, kým Rihanna udáva melódiu. Od úplného začiatku skladby je použitá synkopa a tiež sú samplované rôzne rytmy. Sal Cinquemani z časopisu "Slant Magazine" porovnal kompozíciu skladby s jej skladbou „SOS“ z roku 2006.
Zostava a personál.
Zostava adaptovaná z poznámok albumu "Good Girl Gone Bad", Def Jam Recordings, SRP Records.
Omodejovci

Omodejovci bol šľachtický rod v Uhorsku. Pochádzal z jednej vetvy rodu Aba, ktorú založil Omodej Aba.
Omodejovi patrili územia v Above, na Spiši, v Šariši, Zemplíne a Sabolči. Na tomto území vládol ako nezávislý oligarcha. V roku 1311 bol Omodej zabitý košickými mešťanmi. Jeho synovia sa následne spojili s Matúšom Čákom a postavili sa proti kráľovi Karolovi Róbertovi. V bitke pri Rozhanovciach boli porazení. Ich majetky si privlastnil kráľ Karol Róbert a ich sídlo, hrad v meste Gönc (najsevernejšie mestečko Maďarska, 5 km od hraníc) dal zničiť.
Omodejovci vymreli v prvej polovici 14. storočia.
Nepriestrelné sklo

Nepriestrelné sklo je sklo s vysokou odolnosťou proti streľbe či rozbitiu. Používa sa na ochranu posádky dopravných prostriedkov a niektorých budov, kde sa vyžaduje vysoká bezpečnosť a ochrana. 
Vyrábajú sa prevažne z polykarbonátov alebo z vrstveného laminovaného skla a ich hrúbka nezriedka presahuje 2,5 cm. Vrstvené sklo sa skladá z troch častí; medzi dvoma klasickými sklami je vložený polykarbonát – priehľadný tvrdený plast s hrúbkou 7 až 75 mm. Práve táto časť pohltí kinetickú energiu guľky, predmetu či výbuchu. Sklá môžu byť nepriestrelné jednosmerne alebo obojsmerne.
Eurylochos (syn Aigypta)

Eurylochos ("Eurylochos") je v gréckej mytológii syn egyptského kráľa Aigypta a jeho manželky Kaliadny.
Eurylochos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Eurylochos si bral za manželku Autonoé, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Artpop

Artpop (štylizované ako ARTPOP) je tretí štúdiový album americkej speváčky Lady Gaga. Bol vydaný dňa 11. novembra 2013 vydavateľstvami Streamline a Interscope Records. Práce na albume začali krátko po vydaní jej predchádzajúceho albumu "Born This Way" (2011) a zabrali takmer celý rok 2012. Na albume hosťovali R. Kelly, T.I., Twista a Too Short. Pôvodne mal byť album vydaný začiatkom roka 2013, avšak zranenie speváčky počas turné Born This Way Ball zapríčinilo odloženie vydania o niekoľko mesiacov.
Označovaný ako „oslava a poetická hudobná cesta“, reprezentuje album "Artpop" hudobné odchýlenie od albumu "Born This Way". Hlavný singel z albumu „Applause“ bol vydaný dňa 12. augusta 2013 a v rebríčku Billboard Hot 100 obsadil 4. miesto. Druhý singel „Do What U Want“ bol vydaný dňa 21. októbra 2013. Dňa 4. mája 2014 odštartuje celosvetové turné k tomuto albumu s názvom .
Kompozícia.
"Artpop" je synthpopový album a jeho zvuk je doplnený trapom, industriálnou hudbou, R&amp;B, technom, discom a rockom. Jeho elektronická hudobné podstata bola pôvodne uspôsobená pre album "Born This Way", pre ktorý však Gaga a jej producent Fernando Garibay zvolili rockom ovplyvnený zvuk.
Lady Gaga označila album "Artpop" ako „oslavu a poetickú hudobnú cestu“, ktorý zobrazuje „málo zrelosti a zodpovednosti“, oproti temnej a hymnovej nálade albumu "Born This Way".
Single.
Hlavným singlom skladba „Applause“. Pôvodne mala byť vydaná dňa 19. augusta 2013, ale kvôli úniku častí piesne na internet ju Gaga vydala už 12. augusta 2013. Prvýkrát ho naživo zaspievala na udeľovaní cien MTV Video Music Awards. Videoklip k skladbe „Applause“ bol vydaný dňa 19. augusta 2013 a jeho režisérmi sú holandskí fotografi Inez van Lamsweerde and Vinoodh Matadin, ktorí tiež vytvorili grafiku obalu tohto singla. V USA sa singel dostal na 4. miesto, preto ho niektorí označovali za prepadák. Singel sa však stal jej najúspešnejším hitom v amerických rádiách za celú jej kariéru. Dňa 10. októbra 2013 oznámila Lady Gaga, že skladba „Venus“ bude vybraná ako druhý singel. Skladba „Do What U Want“ bol pôvodne vydaná ako propagačný singel, ale kvôli jej veľkému úspechu niekoľko hodín po vydaní, ju Gaga zmenila na druhý singel namiesto skladby „Venus“.
Tretím singlom sa stala pieseň „G.U.Y.“.
Porcelain Black

Alaina Marie Beaton (* 1. október 1985, Sterling Heights Michigan, USA) známejšia pod umeleckým menom Porcelain Black je americká industriálno–popová speváčka, skladateľka a modelka.
Raný život.
Jej otec kaderník ju priviedol na dráhu modelky. Jej rodičia sa rozviedli, keď mala 6 rokov. Neskôr sa matka znova vydala a rodina sa usadila v Rochesteri, kde začala chodiť do školy. Keďže žila v chudobných podmienkach, necítila sa medzi privilegovanými spolužiakmi dobre. Po tom čo zistila, že jej biologický otec má rakovinu, psychicky sa zrútila a vyhodili ju zo školy. O dva mesiace neskôr bola vylúčená aj z ďalšej školy. Otec jej zomrel, keď mala 16. Potom utiekla z domova, začala brať drogy a piť alkohol. 
Kariéra.
Porcelain and the Tramps: 2006 - 2009.
Zatiaľ čo bola na výlete v New Yorku, oslovil ju jej prvý manažér a povedal jej aby hľadala tu. O 18 mesiacov neskôr sa presťahovala do Los Angeles, ju našiel manažér a bola podpísaná zmluva s Virgin Records. Začala nahrávať debutový album pod pseudonymom Porcelain and the Tramps. Ona a jej label sa nemohli zhodnúť na štýle hudby, ktorý bude tvoriť. Virgin Records chceli hudbu v štýle Avril Lavigne, hoci vedeli akú hudbu doposiaľ tvorila. Tiež čelila nedôvere zo strany spolupracovníkov, ktorí spochybňovali jej plány v ktorých chcela miešať tanečnú hudbu. Naspievala vokály pre pieseň "Lunacy Fringe" od skupiny The Used a bola oslovená Courtney Love, aby poskytla sprievodné vokály na sólovom albume na ktorom v tom čase pracovala. Black bola obmedzená kvôli vydaniu druhého albumu speváčky Ashley Tisdale. Naspievala pieseň "How Do You Love Someone?", ktorú napokon vydala na svojom druhom albume.
Uragán (televízna relácia)

Uragán bola slovenská humoristická televízna relácia. Išlo o pokračovanie rozhlasového cyklu Twister, ktorý sa vysielal na Rádiu Twist. Do programového vysielania STV bol zaradený od apríla 2001 a udržal sa tam do júna 2003. Od septembra 2003 tvorcovia so svojou reláciou prešli do TV Markíza, kde sa pravidelne vysielala do konca roku 2004. Nasledovala ročná pauza a definitívne posledný diel bol odvysielaný na TV Markíza na Silvestra roku 2005. Na reláciu Uragán následne nadviazal nový kabaret Hurikán. Tvorcami relácie boli Peter Marcin a Andrej Kraus, ktorí boli zároveň aj účinkujúcimi. Spolu s nimi sa v relácii do konca roku 2004 objavovala aj Zuzana Šikulová. Z relácie sú známe viaceré opakovane sa vyskytujúce postavy, napríklad Malý Mirko, pani Mária, Kudláček, Dr. Exitus, František Stromokocúr či Lászlo Komárom. Počas svojho vysielania bol Uragán najsledovanejšou humoristickou reláciou na slovenskom televíznom trhu.
Hurikán.
Relácia pod názvom Hurikán bola ideovo aj obsahovo pokračovaním svojho televízneho predchodcu Uragán. Tvorcami relácie a zároveň účinkujúcimi boli naďalej Peter Marcin a Andrej Kraus. Okrem okruhu postáv známeho ešte z čias Uragánu (Malý Mirko, pani Mária, Kudláček, Dr. Exitus, František Stromokocúr, Lászlo Komárom), pribudli aj nové postavy ako spevák Rebel či moderátor Dan Konečný. Hurikán, podobne ako Uragán pred ním, bol na slovenskom trhu počas svojho vysielania najsledovanejšou televíznou reláciou svojho druhu.
Krímeš.
Krímeš bola slovenská hudobná pseudoskupina účinkujúca v televíznych humoristických reláciách "Uragán" a "Hurikán". Pozostávala z Andreja Krausa a Petra Marcina alias maďarských bratov „Jančiho“ a „Lajčiho“ Kuťafájovcov. Skupina vydala jediný album s názvom "Hity z Uragánu" a symbolicky ho pokrstila krémešmi. Pesničky mali recesistický a parodický charakter, pričom ako zvukový sprievod využívali melódie známych popových a repových piesní.
Opluštil

Opluštil je priezvisko, pozri Opluštil (priezvisko), napr.:
Opluštil (priezvisko)

Opluštil je české a slovenské priezvisko. Je rozšírené predovšetkým na Morave, najviac v mestách Hodonín, Brno a Boskovice Olomouc. Na Slovensku je zriedkavé, s najväčším výskytom v Bratislave.
Známi nositelia.
Pozri v článku Opluštil.
Amen break

Amen break je 6-sekundové bubenícke sólo, ktoré v roku 1969 zahral bubeník Gregory Cylvester "G. C." Coleman v skladbe „Amen, Brother“, z funkovej/soulovej skupiny The Winstons. Celá skladba je v podstate rýchlejšie inštrumentálne prevedenie skladby „Amen“ od Jestera Hairstona, ktorý ju napísal pre film Sidneyho Poitiera "Poľné ľalie" (1963). Neskôr v roku 1964 bola spopularizovaná skupinou The Impressions. Verzia skupiny The Winstons bola vydaná ako B-strana 7" vinylového singla „Color Him Father“ v roku 1969.
Toto 6-sekundové bicie sólo si od 80. rokov získalo popularitu, kedy sa toto sólo (alebo jeho imitácie) stalo používané ako samplované bicie slučky v žánroch breakbeat, hip-hop, breakbeat hardcore, hardcore techno, breakcore, drum and bass (vrátane oldschool jungle a ragga jungle) a digital hardcore. Amen break bol často používaný v prvotnej hip-hopovej a samplovanej hudbe, a stal sa základom pre drum and bass a jungle - "šesťsekundový zostrih, ktorý vytvoril niekoľko kompletných subkultúr". Je to najpoužívanejšie bicie sólo všetkých čias, a je jedným z najpožívanejších v súčasnej elektronickej hudbe.
Autorstvo.
Ani bubeník G. C. Coleman a ani majiteľ autorských práv Richard L. Spencer nikdy nezískali nejaký honorár alebo zúčtovacie poplatky za použitie toho sóla, ani sa žiadne honoráre získať nepokúšali. Spencer považuje hudobnú tvorbu na základe tohto sóla za "plagiátorstvo".
Notácie a tabuľky.
Štyri pásma breaku napísané v hudobnej notácii:
V bubeníckej tablatúre:
Tempo skladby „Amen Brother“ je približne 136 úderov za minútu.
Yuri Landman

Yuri Landman (* 1. február 1973, Zwolle, Holandsko) je holandský skladateľ mikrotonálnej experimentálnej hudby, tvorca experimentálnych hudobných nástrojov ako napr. Moodswinger. Hudobné nástroje vyrába pre pre skupiny ako Sonic Youth, dEUS, Half Japanese, Rhys Chatham, Blood Red Shoes.
Smooth

„Smooth“ je skladba latinskej rockovej skupiny Santana a speváka Roba Thomasa z rockovej skupiny Matchbox Twenty. Skladbu napísali Thomas a Itaal Shur, produkoval ju Matt Serletic. V roku 2000 skladba vyhrala tri ceny Grammy v kategóriách Nahrávka roka, Pieseň roka a Najlepšia spevácka popová spolupráca. Tiež sa stala posledným hitom 90. rokov na 1. mieste v rebríčku "Billboard" Hot 100.
Írska whisky

Írska whisky (Irish pot-still whiskey) je tradičná írska liehovina vyrábaná kotlíkovým destilačným prístrojom. Írska whiskey sa od škótskej líši v tom, že v írskych sladovniach sa nepoužíva rašelinový oheň. To znamená, že v írskych whiskey chýba dymový tón. Pôvodne bola írska whisky vyrábaná iba destilovaním sladu. Pred 150 rokmi sa však kvôli vysokým daniam začal do sladu primiešavať surový jačmeň. Výsledkom tohto miešania sladu vznikol špecifický spôsob nazývaný pot-still whiskey, ktorý je značený aj na etiketách. Ďalším rozdielom medzi írskou a škótskou whisky je, že írska whiskey je trikrát pálená.
Definícia.
Aby mohla byť whisky nazývaná pravou írskou whiskey (pure pot-still whiskey), musí spĺňať nasledujúce kritériá:
Pravdou ale je, že týmito pravidlami sa riadia len dve značky – Green Spot a Redbreast. Roku 1989 vznikla spoločnosť Cooley Distillery a uviedla na trh silne rašelinovú čistú sladovú whisky Connemara. Táto whiskey získala rad ocenení a zlatých medailí, hoci nie je pravou pot-still whiskey. Ďalším príkladom írskej whiskey je Tullamore Dew s ľudovým označením Tarango (čítaj "ta ranč") podľa najžiarivejšej hviezdy súhvezdia Tullamore.
Írske pálenice a značky.
V súčasnosti existuje viacero páleníc írskej whiskey, ale len štyri z nich sú dostatočne staré na to, aby mali dostatočne vyzretý destilát (aspoň tri roky). V každej sa však vyrába množstvo rôznych značiek.
Univerzita Juraja Dobrilu v Pule

Univerzita Juraja Dobrilu v Pule (chorv. "Sveučilište Jurja Dobrile u Puli") je univerzita v Pule, Chorvátsko založená 2006. V roku 2011 mala 2 465 študentov.
Euippé

Euippé alebo Euippa ("Euippé") môže byť:
Autonoé (dcéra Danaa)

Autonoé alebo Autonoa alebo Autonoe ("Autonoé") je v gréckej mytológii dcéra líbyjského kráľa Danaa a jeho manželky Polyxo.
Autonoé bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Keďže jej otec so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Autonoe za manžela vybrali Eurylocha, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Autonoé a aj ostatné jej sestry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého suda vodu.
Elektrický rušeň 381

Elektrický rušeň 381 (továrenské označenie Škoda 109E2) je trojsystémový elektrický rušeň, vyrábaný podnikom Škoda Plzeň pre Železničnú spoločnosť Slovensko.
Je upraveným variantom rušňa radu 380, ktorý vyvinula Škoda pre České dráhy a patria k najrýchlejším a najvýkonnejším rušňom na slovenských tratiach. Oproti radu 380 majú tieto stroje zníženú maximálnu rýchlosť na 160 km/h a zabezpečovací systém ETCS L1. ZSSK si objednala dva kusy za 8 499 900 EUR. Nové rušne sú prevádzkované v prímestských súpravách s netrakčnými jednotkami radu 951 na tratiach Kúty – Bratislava – Nové Zámky a Bratislava – Leopoldov.
Prvý vyrobený kus s označením 381.001 bol 3. decembra 2011 dopravený do Bratislavy, aby o tri dni mohla začať skúšobná prevádzka.
Technické problémy.
Od jesene 2015 boli oba rušne odstavené pre závažné poruchy v bratislavskom depe. Oprave sa podrobili v dielňach v Šumperku, kam boli odvezené začiatkom apríla 2016. Lokomotíva 381.002 sa po podrobení TBS vrátila do Bratislavy začiatkom júna 2016 a 11. júna sa vrátila do premávky na osobných vlakoch.
Prix Amerigo-Vespucci

Prix Amerigo-Vespucci je francúzska literárna cena udeľovaná každoročne v meste Saint-Dié-des-Vosges na Festival international de géographie (FIG). Oceňuje knihy o dobrodružstve a cestovaní a je pomenovaná po talianskom navigátorovi Vespuccim. Je dotovaná čiastkou 2 500 eur.
Prix Erckmann-Chatrian

Prix Erckmann-Chatrian je lotrinska literárna cena, ktorá sa udeľuje od roku 1925. Oceňuje knihy napísané v Lotrinsku alebo o Lotrinsku. Je pomenovaná po literárnej dvojici Erckmann-Chatrian.
Archie Cochrane

Archibald Leman Cochrane (* 12. január 1909, Galashiels, Škótsko, Spojené kráľovstvo – † 18. jún 1988, Dorset) bol škótsky lekár-epidemiológ a priekopník medicíny založenej na dôkazoch (evidence-based medicine).
V rokoch 1932 až 1935 sa liečil u psychoanalytika Theodora Reika (Berlín, Viedeň a Den Haag). Medicínu začal študovať v roku 1934 na "University College Hospital" v Londýne. Štúdium prerušil v rokoch 1936 a 1937 kedy bojoval ako člen Interbrigád v Španielskej občianskej vojne. Štúdium ukončil 14. marca 1938. Počas druhej svetovej vojny slúžil od roku 1939 v "Royal Army Medical Corps". V roku 1941 padol na Kréte do nemeckého zajatia a bol internovaný v Grécku a neskôr v Nemecku.
Po skončení vojny urobil štúdiu o pneumokonióze na waleských baníkoch a v rokoch 1947 – 1948 v USA o epidemiológii tuberkulózy.
Od uverejnenia svojej netradičnej knihy "Effectiveness and Efficiency - Random Reflections on Health Services" v roku 1972 je považovaný za otca medicíny založenej na dôkazoch.
Prix Duménil

Prix Duménil je francúzska literárna cena, ktorú založil francúzsky podnikateľ Alain Duménil v roku 2007. Je dotovaná čiastkou 60 000 €.
Nagroda Fundacji im. Kościelskich

Nagroda Fundacji im. Kościelskich (tiež Nagroda Kościelskich, „Cena nadácie Kościelských“) je poľská literárna cena udeľovaná od roku 1962 "Nadáciou Kościelských" ("Fundacja im. Kościelskich") so sídlom v Ženeve.
Vývin a činnosť.
Nadácia Kościelských vznikla na základe poslednej vôle Moniki Kościelskiej, ktorá zomrela v júli 1959. Bola vdovou po Władysławovi Augustovi Kościelskom, vydavateľovi, básnikovi a mecenášovi umenia. Cieľom nadácie je podpora rozvoja poľskej literatúry a poézie vďaka udeľovaniu ocenení mladým poľským tvorcom (najmä spisovateľom a literárnym kritikom), do 40 rokov (s niekoľkými výnimkami), obyvateľom Poľska, alebo poľským emigrantom. Nositeľov vyberá porota zvolená správnou radou nadácie. Členmi poroty boli mimo iných aj Kajetan Dzierżykraj-Morawski, Konstanty Jeleński, Zygmunt Estreicher, Krzysztof Górski, Maria Danilewicz-Zielińska, Jan Błoński, Maciej Morawski, Andrzej Vincenz, Jacek Woźniakowski, nakrátko Jan Parandowski a Ludwik Hieronim Morstin, ktorí odstúpili vzhľadom na nemožnosť vycestovať z Poľska a zúčastniť sa zasadaní. Porota je zložená z členov rady ako aj znalcov súčasnej poľskej literatúry. Všetky funkcie v rade a porote sú čestné. Prostriedky na činnosť sú pokryté z pozostalosti Kościelských. Výška finančnej odmeny sa mení každoročne, v závislosti od príjmov z cenných papierov a počtu laureátov.
Nadácia pokračuje v tradícii mecenášstva umenia, založenej Władysławom Kościelskim (18191895), známym ako Sefer Paşa, ktorý nadobudol obrovský majetok. Zdedil ho budúci svokor zakladateľky nadácie Józef (18451911), politický činiteľ, básnik a dramaturg. Bol zakladateľom a dlhoročným predsedom "Združenia poľských literátov a novinárov" ("Towarzystwo Literatów i Dziennikarzy Polskich") v pruskom Poľsku, viedol aj širokú osvetovo-kultúrnu činnosť. Jeho syn Władysław August (18861933), básnik, prekladateľ a vydavateľ bol tiež mecenáš umenia a literatúry. Jediný syn Władysława Augusta a Moniky Kościelských, Wojciech, zomrel v mladom veku (1947). Bol posledným predstaviteľom tej línie rodiny.
Nadácia Kościelských má veľké zásluhy v poľskej kultúre. Ňou udeľované ceny sú najvyšším pravidelným ocenením poľskej literatúry za hranicami štátu. Medzi laureátov patria najvýnimočnejší poľskí prozaici, básnici a literárni kritici. Do roku 1989 sa slávnostné odovzdávanie cien odohrávalo v Ženeve, neskôr premenlivo vo Varšave, Krakove a veľkopoľskom Miłosławe (v paláci, ktorý býval majetkom Kościelských).
V súčasnosti patria do poroty mimo iných: François Rosset (predseda), Anna Estreicher, Ewa Bieńkowska, Włodzimierz Bolecki, Jerzy Jarzębski, Jacek Sygnarski, Tomasz Różycki, Ewa Zając a Jan Zieliński.
Premio Alandar de Narrativa Juvenil

Premio Alandar de Narrativa Juvenil je španielska literárna cena udeľovaná nakladateľstvom Edelvives. Oceňuje literárna diela pre deti a mládež.
Jay Leach

Jay Leach môže byť:
Premio Sant Jordi de novela

Premio Sant Jordi de novela je katalánska literárna cena, ktorú udeľuje Enciclopedia Catalana, Òmnium Cultural a Edicions Proa. Bola založená v roku 1947 nakladateľstvom Editorial Aymá. V rokoch 1947 až 1959 sa volala "Premio Joanot Martorell". Je udeľovaná v Barcelone v deň sviatku svätej Lucie a dotovaná čiastkou 60 000 eur.
Pećinci

Pećinci ("Пећинци") (, , ) je dedina a obec v Sriemskej župe v Srbsku. Dedina má rozlohu 17,4 km² a 2659 obyvateľov (2002), avšak obec má rozlohu 489 km² a 19720 obyvateľov.
Michio Kaku

Michio Kaku (, * 24. január 1947, San José, Kalifornia, USA) je americký teoretický fyzik špecializujúci sa na teóriu superstrún a futurista. Je popularizátorom vedy, má dve rozhlasové relácie a vydal niekoľko úspešných vedecko-populárnych kníh.
Mladosť a vzdelanie.
Narodil sa v San José v Kalifornii japonským imigrantom. Aj jeho otec sa narodil v Kalifornii, ale vzdelanie získal v Japonsku, takže hovoril iba trochu po anglicky. Kaku promoval s vyznamenaním na Harvarde. Neskôr navštevoval kalifornskú univerzitu v Berkeley, kde v roku 1972 získal titul Ph.D. V roku 1973 získal miesto učiteľa v Princetone. Počas vojny vo Vietname Kaku dokončil vojenský výcvik v armáde.
Akademická kariéra.
Kaku v súčasnosti pôsobí ako profesor teoretickej fyziky na City University of New York, kde prednáša vyše 30 rokov. Angažuje sa hlavne v hľadaní Teórie všetkého, ktorá chce zjednotiť všetky 4 základne sily vo vesmíre - silná interakcia hmotných objektov, slabá jadrová sila, gravitácia a elektromagnetizmus. Bol hosťujúcim profesorom na Inštitúte pre pokročilé vzdelávanie v Princetone a na Newyorskej univerzite. Je členom American Physical Society. 
Od roku 1969 intenzívne publikuje články o teórii superstrún. V roku 1974 spolu s prof. K. Kikkawom napísal prvý článok o strunovej teórii poľa. Je tiež autorom mnohých ďalších článkov, kde sa prvýkrát zmieňuje o mnohoslučkových amplitúdach v teórii superstrún, divergencii týchto amplitúd alebo o zrútení supersymetrie pri vysokých teplotách v ranom vesmíre. Odkedy sa pustil do výskumu teórie superstrún, mnohé myšlienky preskúmal ako prvý. Jeho súčasný výskum sa zameriava na zložitý problém odhaľujúci základnú povahu M-teórie a teórie superstún, o ktorej verí, že nie je v konečnej forme. 
Kaku je autorom niekoľkých vedeckých kníh o teórii superstrún a publikoval 170 článkov v odborných časopisoch na témy supergravitácia, supersymetria a hadrónova fyzika. Je tiež autorom vedecko-populárnych kníh - Hyperpriestor, Einsteinov vesmír a Paralelné Svety. 
Jeho posledná kniha, Fyzika nemožného, objasňuje princípy neviditeľnosti, teleportácie, hviezdnych lodí, pohonu na antihmotu alebo cestovania v čase. Hovorí o nich ako o veciach, ktoré v súčasnosti nie sú možné, ale v budúcnosti by sa možno mohli stať skutočnosťou. V marci 2008 sa táto kniha dostala do zoznamu best-sellerov New York Times, a zotrvala tam 5 týždňov.
Mediálna činnosť.
Michio Kaku je veľkým popularizátorom vedy. Objavuje sa v mnohých televíznych programoch, dokumentoch, rozhlasových staniciach a podobne. Vydáva populárno-vedecké knihy zaoberajúce sa teoretickou fyzikou.
Paul Allender

Paul Allender (* 17. november 1970, Colchester) je gitarista anglickej gothic-black metalovej skupiny Cradle of Filth.
Začiatky.
Paul Allender sa narodil 17. novembra 1970 v Colchesteri (Essex) v Spojenom kráľovstve.
Vo veku štrnásť rokov dostal prvú gitaru. Bojové umenia, ku ktorým ho priviedol jeho otec, boli pre neho dôležitejšie, preto sa hre na gitaru začal viac venovať až keď mal devätnásť.
Pôsobenie.
V roku 1992 prišiel do kapely Cradle of Filth ako gitarista a pôsobil tam do roku 1996. Kapelu opustil kvôli novému projektu The Blood Divine a takisto kvôli rodine. 
V roku 1998 založil skupinu s názvom Primary Slave. Tesne pred podpísaní zmluvy k nahrávke Paul opustil Primary Slave, opäť sa vrátil do CoF a nahral album Midian.
Na festivale Bloodstock Open Air v auguste 2009 jeden z fanúšikov hodil na pódium predmet, ktorý trafil Paula do spodnej časti chrbta. Paul bol prevezený do nemocnice a vystúpenie bolo predčasne ukončené.
Amfiteáter

Amfiteáter môže byť:
Iguaçu

Iguaçu môže znamenať:
Materská škola

Materská škola (hovorovo "škôlka") je predškolské zariadenie, ktoré zabezpečuje výchovu a vzdelávanie detí v predškolskom veku. 
Podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.
Materská škola na Slovensku.
Dopĺňa rodinnú výchovu o výchovno-vzdelávaciu činnosť zameranú na všestranný rozvoj osobnosti dieťaťa. Súčasťou predškolskej výchovy je aj príprava dieťaťa na povinnú školskú dochádzku. Do materských škôl sa prednostne prijímajú deti, ktoré dovŕšili päť rokov veku, a deti, ktoré majú odloženú povinnú školskú dochádzku.
V zmysle školského zákona § 28 sa materská škola zriaďuje spravidla pri počte desať detí. Materská škola zabezpečuje výchovu a vzdelávanie prostredníctvom školského vzdelávacieho programu, ktorý poskytuje predprimárne vzdelanie ISCED 0.
Iguaçu (rieka)

Iguaçu (, ) je rieka na juhovýchode Brazílie (Santa Catarina, Paraná). Na dolnom toku tvorí hranicu s Argentínou (provincia Misiones). Je dlhá. Povodie má rozlohu .
Iguazu vzniká v pohorí Serra do Mar v brazílskom štáte Paraná. Väčšinu toku tečie západným smerom až po sútok s riekou San Antonio. Na časti toku tvorí hranicu Brazílie s Argentínou a v miestach, kde opúšťa plošinu, vytvára mohutné vodopády Iguazu Falls, vysoké 70 metrov. Vodopády a národné parky, vytvorené na oboch brehoch rieky, boli zaradené na zoznam svetového dedičstva UNESCO.
Na mieste, kde sa stretávajú hranice Argentíny, Brazílie a Paraguaja sa vlieva do rieky Paraná.
Mia Wasikowská

Mia Wasikowská (, vyslovuj /ˌvaʃiˈkɔvska/ alebo /ˌvaʃiˈkofska/; * 25. október 1989, Canberra, Austrália) je austrálska herečka. Známou sa stala po účinkovaní v seriáli HBO "In Treatment", po ktorom sa odhodlala pracovať na amerických filmoch. Po niekoľkých vedľajších úlohách si zahrala vo filme Tima Burtona "Alica v krajine zázrakov" (2010), vo filme Gusa Van Santa "Restless" (2011) a v adaptácii Caryho Jojiho Fukunagiho "Jany Eyrovej" (2011).
Wronského determinant

Wronského determinant alebo Wronskián je matematická funkcia definovaná pomocou determinantu, pomenovaná podľa poľského matematika Józefa Hoene-Wrońského. Používa sa najmä v teórii obyčajných diferenciálnych rovníc, na vyšetrenie lineárnej nezávislosti množiny funkcií.
Definícia.
Majme "n" reálnych, prípadne komplexných funkcií "f1", ..., "fn", ktoré sú na intervale "I" "n" − 1 krát diferencovateľné. Potom je Wronského determinant "W"("f"1, ..., "fn") definovaný ako funkcia na "I" nasledovne:
Inými slovami, je to determinant matice skonštruovanej tak, že prvý riadok tvoria funkcie "f1", ..., "fn", druhý riadok ich prvé derivácie, atď. a posledný riadok tvoria "n" - 1 - te derivácie týchto funkcií. Takáto štvorcová matica sa niekedy nazýva aj "fundamentálna matica". 
Použitie pri vyšetrovaní lineárnej závislosti.
Hlavná aplikácia Wronského determinantov je ich použitie na vyšetrovanie lineárnej nezávislosti funkcií "f1", ..., "fn". Pri tom sa využíva nasledujúca vlastnosť Wronského determinantov:
V praxi sa táto vlastnosť využíva najmä na overovanie lineárnej nezávislosti partikulárnych riešení obyčajných diferenciálnych rovníc, keďže práve na základe "n" lineárne nezávislých partikulárnych riešení sa dá určiť všeobecné riešenie diferenciálnej rovnice "n"-tého rádu.
Dôležité je tiež uvedomiť si, že uvedená veta je len jednostranná implikácia. Pokiaľ je Wronského determinant nulový na celom intervale, dané funkcie síce nemusia, ale môžu byť lineárne nezávislé.
Citrónovník limetový

Citrónovník limetový (iné názvy: limetka, limeta; lat. "Citrus aurantifolia") je druh citrónovníka. Plod limetky sa nazýva limetka, limeta alebo limet (slovo mužského rodu). Ako limeta/limet(ka) sa často označujú aj plody príbuzného druhu Citrus latifolia. 
V poslednom čase často dochádza k zámene druhu citrónovník limetový s druhom "Citrus limetta" (ktorého plody sa po slovensky tiež nazývajú limeta, ale nie limetka) majúcim sladké a žlté plody, zatiaľ čo citrónovník limetový (limetka) má spravidla plody kyslé a zelené. Okrem toho sa pod vplyvom angličtiny (angl. "lime") ako limeta či limetka chybne označujú aj niektoré iné podobné citrónovníky (z Austrálie a podobne).
Limetka je citrusovitý plod. Výzorom je podobná citrónu, ale líši sa zelenou farbou, veľkosťou (je menšia), mierou kyslosti (menej kyslá) a farbou vnútornej dužiny. Limetky sú obyčajne zelené, ale existujú aj žltozelené varianty. Rastie na stromoch v tropických oblastiach (pôvodom z juhovýchodnej Ázie), ale je možné ju dopestovať aj v skleníkoch. Zbiera sa ešte nezrelá. Limetky obsahujú rovnako ako citróny vitamíny B, C a minerálne látky.
Existujú dva druhy limetky:
Limetka sa často používa v koktejloch (ako napr. Cuba Libre alebo Mojito) a v šalátoch. Ich šťavou sa dá marinovať mäso. V arabských krajinách sa limetky nakladajú ako uhorky. Nastrúhaná kôra sa používa na sorbety a koláče.
Obyčajná diferenciálna rovnica

Obyčajná diferenciálna rovnica (ODR) je v matematike diferenciálna rovnica, ktorá obsahuje neznámu funkciu o jednej nezávislej premennej a jej prvých "n" derivácií. Rád obyčajnej diferenciálnej rovnice sa definuje ako rád najvyššej derivácie vyskytujúcej sa v rovnici s nenulovým koeficientom. Presnejšie, obyčajná diferenciálna rovnica "n"-tého rádu je rovnica tvaru
kde "y" je neznáma funkcia a funkcia formula_2 naozaj závisí od premennej formula_3. Napríklad rovnica 
je "tretieho rádu". 
Prívlastok "obyčajné" sa u tejto triedy diferenciálnych rovníc používa najmä s cieľom ich odlíšenia od parciálnych diferenciálnych rovníc, ktoré môžu obsahovať aj funkcie o viacerých nezávisle premenných a ich parciálne derivácie. Na základe definície sú obyčajné diferenciálne rovnice podtriedou (špeciálnym prípadom) parciálnych diferenciálnych rovníc, ale diferenciálna rovnica sa väčšinou zvykne označovať ako parciálna len v prípade, že nie je obyčajná. 
Ak je funkcia formula_2 lineárna funkcia v premenných formula_6 (nemusí byť lineárna funkcia nezávisle premennej formula_7) tak hovoríme o lineárnej diferenciálnej rovnici. V opačnom prípade o nelineárnej diferenciálnej rovnici. Napríklad rovnica 
je nelineárna druhého rádu a rovnica 
je lineárna druhého rádu. 
Ak neznáma funkcia formula_10 a funkcia formula_2 majú hodnoty v priestore formula_12 tak hovoríme o sústave obyčajných diferenciálnych rovníc. 
Diferenciálne rovnice majú široké uplatnenie v matematickom modelovaní v prírodných, technických aj humanitných vedách. Napríklad matematické vyjadrenie druhého Newtonovho zákona (pre pohyb v bežnom trojrozmernom priestore) je sústava troch diferenciálnych rovníc 
kde formula_14 je hmotnosť telesa, zobrazenie formula_15 je trajektória, ktorú hľadáme (riešime úlohu o pohybe a jej riešením je práve trajektória) a formula_16 je sila, ktorá pôsobí na teleso. 
Iným príkladom použitia obyčajných diferenciálnych rovníc je tzv. SIR model v matematickóm modelovaní v epidemiológii. Ak uvažujeme populáciu rozdelenú do troch typov: formula_17 (v tomto poradí náchylní, infekční a imúnni) tak predstava celkom úspešného SIR modelu sa vyjadruje ako sústava obyčajných diferenciálnych rovníc 
Čísla formula_21 sú parametre modelu, neznáme formula_22 sú funkcie času formula_23 – ak sa porovnajú experimentálne údaje s riešeniami uvedenej sústavy rovníc dá sa rozhodnúť, či existuje taký výber parametrov, ktoré by zodpovedali reálnym údajom. 
Zoznam aplikácií diferenciálnych rovníc asi nie je možné vyčerpať. 
S obyčajnými diferenciálnymi rovnicami je spojená celá široká matematická teória, ktorá skúma ich vlastnosti ako sú existencia riešenia, jednoznačnosť riešenia, glóbálne charakteristiky riešení, numerické metódy riešenia. Pre špeiálne typy ODR existujú rozsiahle vedomosti o ich vlastnostiach. Napríklad o lineárnych diferenciálnych rovniciach, o Riccatiho rovnici, Clairautovej rovnici, Eulerovej rovnici.
Alica v krajine zázrakov

Alica v krajine zázrakov môže byť:
Škôlka

Škôlka môže byť:
Remata (stredisko)

Remata alebo Remäta je rekreačná oblasť a lyžiarske stredisko telesne postihnutých športovcov, nachádzajúca sa pri obci Ráztočno v okrese Prievidza. Leží na pomedzí pohorí Žiar a Kremnické vrchy a prístupná je cestou i vlakom, ktorý má na Remate zastávku.
Ski - TMG Remata prevádzkuje 4 zjazdovky s dĺžkou 1,7 km, ktoré obsluhuje 5 vlekov s kapacitou 1 780 osôb/hod. Rodičia s deťmi majú možnosť využiť detský vlek, prípadne lyžiarsku škôlku, ktoré sa nachádzajú v areáli strediska. V ponuke je aj večerné lyžovanie a klzisko.
Dve ľahké a dve stredne ťažké trate sa nachádzajú v nadmorskej výške 500 Najlepšie snehové podmienky stredisko poskytuje v mesiacoch december až marec.
Band of Gypsys

Band of Gypsys bola americká blues-rocková skupina gitaristu Jimiho Hendrixa a hudobníkov Billyho Coxa (basgitara, vokály) a Buddyho Milesa (bicie, vokály). Skupina vznikla v r. 1969 po rozpade Hendrixovej formácie Jimi Hendrix Experience, pričom vydala len jeden album s rovnomenným názvom. Živý album "Band of Gypsys", ktorý vyšiel tri mesiace pred Hendrixovou smrťou v r. 1970, bol nahraný počas nocí 31. decembra 1969 a 1. januára 1970.
Kristína Svarinská

Kristína Svarinská (* 14. máj 1989, Bratislava) je slovenská filmová, televízna a divadelná herečka. Pôsobí aj v dabingu. V roku 2010 sa zúčastnila TV šou Showdance, kde skončila na piatom mieste. V roku 2022 sa zúčastnila tanečnej TV show Let's Dance kde sa umiestnila na šiestom mieste.
Alica v krajine zázrakov (kniha)

Alica v krajine zázrakov (tiež známe ako Alicine dobrodružstvá v krajine zázrakov, v origináli "Alice's Adventures in Wonderland") je dielo anglického matematika a logika Lewisa Carrolla (vlastným menom Charles Lutwidge Dodgson) z roku 1865, ktorý ju údajne napísal pre malé dievčatko Alicu Liddellovú. Dielu sa dostalo vedeckej interpretácie a bolo označené za výnimočné.
Sama hlavná postava, neustále ohromená Alica, v mimovoľných reakciách na imaginatívny svet plný obdivuhodností rýchlo prechádza v strnulé, inokedy zas tvrdohlavé dievča s ráznym riešením fantazijných zápletiek, spôsobených obyvateľmi ríše. Javí sa ako ochotná a prívetivá, ako aj neústupčivá až tvrdošijná, pritom stále detsky sympatická. Carrollov um logicky zviazať absurdum sveta v celej šírke a predstieraná prirodzenosť aj znalosť detského správania, zaručili dielu svetové uznanie a prerod v klasiku. Dielo sa dočkalo pokračovania: "Za zrkadlom a čo tam Alica našla" (tiež známe ako "Za zrkadlom a s čím sa tam Alica stretla", v origináli "Through the Looking Glass and What Alice Found There" z 1872).
História príbehu o Alici.
Lorin Charlotte Liddellová, Alice Pleasance Liddellová (pozri fotografiu), Edith Mary Liddellová boli tri mladistvé dievčatká, sestry, s ktorými Lewis Carroll cestoval loďkou po Temži z Oxfordu do Godstowu. Počas plavby sa Alice opýtala Carrolla, či by im nerozprával príbeh – rozprávku. A Carroll tak zapustil korene pozoruhodného príbehu, súhlasným gestom – začatím rozprávaním o Alici, ktorá svojím pádom do králičej nory vniesla bizarne fantastické prvky do svojho rozprávkového života. Alice niekoľkokrát prosila, aby jej Carroll príbeh napísal a mohla si ho kedykoľvek čítať až nakoniec Carroll podľahol prianiu dieťaťa a naozaj spis vytvoril a odovzdal ho Alici (nazval ho "Alice's Adventures Under Ground"). Na Vianoce v roku 1864 potom Alice dostala od Carrolla darček – prepracované a rozšírené rozprávanie i s ilustráciami. Nasledujúci rok bol potom spis vydaný s profesionálnymi ilustráciami Johna Tenniela (pozri sprievodné ukážky) a s ešte viac podrobnosťami (nazvaný "Alice's Adventures in Wonderland").
Nápisy na bronzoch

Nápisy na bronzoch (, ) sú záznamy čínskeho písma na rôznych bronzových artefaktoch z obdobia dynastií Šang a Čou. Spolu sa našlo asi 12 tisíc nádob a zvonov s nápismi, ktoré obsahujú približne 4 tisíc rôznych znakov.
Najstaršie dochované nápisy siahajú do obdobia dynastie Šang. Tieto záznamy sú krátke a stručné, obsahovali len dátum a venovanie. Za dynastie Čou nastal rozvoj a skvalitnenie výroby bronzu, čo umožnilo vytvárať dlhšie zápisy. Spravidla sa zapisovali dôležité udalosti, bronzové nádoby a zvony teda fungovali ako dokumenty. Politicko-právny obsah má aj najznámejší nápis na zvone, tzv. "Mao-kung ding", ktorý obsahuje rituálnu chválu istých panovníkov.
S úpadkom používania bronzu sa prestali vyhotovovať nápisy na bronzoch, posledné známe sú z obdobia bojujúcich štátov. Úcta k bronzom však pretrvala až dodnes. Už počas dynastie Chan sa nález bronzovej nádoby s nápisom považoval za šťastnú udalosť, v dvadsiatom storočí sa výskumom bronzov zaoberali významní čínski učenci ako Wang Kuo-wej alebo Kuo Mo-žo. Prispeli k tomu najmä systematické archeologické nálezy hudobných zvonov v provincii Šen-si.
Železničná trať Prievidza – Horná Štubňa

Železničná trať Prievidza – Horná Štubňa (v cestovnom poriadku pre verejnosť označená ako železničná trať číslo 145) je železničná trať na Slovensku, ktorá spája Prievidzu a Hornú Štubňu. 
Jednokoľajná spojnica Hornej Nitry a Turca má dĺžku 37 km a prekonáva pohoria Žiar a Kremnické vrchy. Na trati sú 4 mosty (viadukty), 6 tunelov a 8 zastávok. 
Obsluhuje mesto Prievidza, ďalej obce Chrenovec, Jalovec a Ráztočno, nasleduje zastávka v meste Handlová a Remata (tiež uvádzaný názov Remäta). Bralským tunelom trať prekonáva pohorie Žiar a vchádza do obce Sklené, predposlednej zastávky pred Hornou Štubňou, kde sa trať napája na trať 171, spájajúcu Diviaky a Zvolen cez Kremnicu.
Okrem osobnej dopravy bola trať využívaná i na dopravu uhlia z Bane Handlová do elektrárne v Novákoch.
Železničná trať Žilina – Rajec

Železničná trať Žilina – Rajec (v cestovnom poriadku pre verejnosť označená ako železničná trať číslo 126) je železničná trať na Slovensku, ktorá spája mestá Žilinu a Rajec. 
Jednokoľajná spojnica krajského mesta a dávneho strediska priemyslu s remeselným centrom Rajeckej doliny meria 20,9 km. Bola vybudovaná takmer v celej dĺžke po násype v posledných rokoch 19. storočia s nákladmi 1 860 000K s podporou obcí, ktorými železnica prechádza. Prvý vlak po nej prešiel 10. októbra 1899.
Uvažovalo sa aj o pokračovaní trate cez Fačkov a napojenie na železnicu Prievidza – Nitrianske Pravno, no realizácii zabránila prvá svetová vojna ale i vysoké stavebné náklady v náročnom teréne.
V roku 2019 bola vyhlásená súťaž o prevádzku vlakov na trati od 1. februára 2020 na obdobie desať rokov. Spoločnosť RegioJet súťaž kritizovala z dôvodu krátkeho času na prípravu a z rozsahu: ide len o jednu trať a nie súbor.
Cauchyho-Schwarzova nerovnosť

Cauchyho-Schwarzova nerovnosť (iné názvy:Buňakovského nerovnosť, Cauchyho-Buňakovského nerovnosť, Schwarzova nerovnosť, Cauchyho-Buňakovského-Schwarzova nerovnosť) je matematická nerovnosť pochádzajúca z oblasti lineárnej algebry, ktorá má širokú škálu aplikácií napríklad v matematickej analýze, či teórii pravdepodobnosti. Všeobecná formulácia Heisenbergovho princípu neurčitosti je odvodená na základe Cauchyho-Schwarzovej nerovnosti v Hilbertovom priestore čistých kvantových stavov.
Znenie nerovnosti.
Nech "x" a "y" sú vektory daného unitárneho priestoru nech formula_1 označuje skalárny súčin vektorov "x" a "y" v danom unitárnom priestore. Potom Cauchyho-Schwarzova nerovnosť hovorí, že
Odmocnením oboch strán nerovnosti (skalárny súčin je vždy nezáporný) je možné dostať ekvivalentný tvar Cauchyho-Schwarzovej nerovnosti:
kde formula_4 je norma vektora "x".
Dôležité špeciálne prípady.
Asi najčastejšie využívaným špeciálnym tvarom Cauchyho-Schwarzovej nerovnosti je jej formulácia pre euklidovský priestor formula_5. V takomto prípade dostávame
čo býva niekedy označované ako diskrétny tvar Cauchyho-Schwarzovej nerovnosti.
Ďalej, relatívne často používaným špeciálnym prípadom je priestor formula_7, v ktorom má nerovnosť tvar
čo býva označované aj ako spojitý tvar Cauchyho-Schwarzovej nerovnosti.
Š'-ťing

Š'-ťing (iné názvy: Kniha piesní, Kniha básní; - ) je najstaršia známa zbierka čínskych básní. Obsahuje 305 básní, ktoré boli písané v období medzi desiatym a šiestym storočím pred naším letopočtom. Je jednou z piatich kníh konfuciánskeho kánonu a autorstvo básní je tradične, hoci nesprávne, pripisované Konfuciovi.
Skladba.
Názov antológie sa niekedy prekladá aj ako Kniha poézie. Vzhľadom na to, že sa básne spievali a prednes bol sprevádzaný hudbou, ustálil sa názov Kniha piesní. Tradícia hovorí, že básne vyberal Konfucius zo zbierky asi troch tisíc básní. Samotné básne však vznikli skôr ako žil Konfucius, najstaršie okolo roku 1000 pred Kr.
Zbierka je členená do štyroch častí:
Prvá časť, nazývaná aj Kuo-ju (nápevy mnohých krajov) obsahuje básne z pätnástich rôznych krajín, rozdelených podľa proveniencie. Ide o krátke lyrické básne s ľúbostnou, pracovnou či vojenskou tématikou.
Druhá a tretia časť sú ódy, ktoré boli zložené dvorskými hudobníkmi, niekoľko z nich má dokonca uvedené meno svojho autora. Spievali sa pri dvorských slávnostiach, audienciách či pri love a tematicky ide o politické satiry, či oslavné piesne.
Štvrtú časť zbierky tvorí 40 hymien sung, ktoré sú najstaršou časťou antológie, najstaršie pochádzajú zo začiatku obdobia dynastie Čou. Oslavujú vládnuce rody.
Štylistika.
Veľká väčšina veršov v Knihe piesní je štvorslabičná, len niekoľko málo ich je dvoj- či jednoslabičných. V skladbách sa vyskytuje priebežný rým. Jazyk je archaický, dnes len veľmi ťažko zrozumiteľný. Je bohaté na názvy rastlín, zvierat, obsahuje rozvinuté názvoslovie z oblastí poľnohospodárstva a remesla, a taktiež pojmy z vojenskej oblasti.
V Knihe piesní sa používajú tri básnické figúry, ktoré sa stali základom čínskej poetiky. Sú nimi metafora "xing", prirovanie "bi" a priamy výklad "fu". Vďaka kánonickému postaveniu zbierky boli tieto básne napodobované a figúry široko prijímané generáciami čínskych básnikov.
Lineárna algebra

Lineárna algebra je oblasť matematiky zaoberajúca sa predovšetkým štúdiom vektorov, tried vektorov nazývaných vektorové priestory (alebo "lineárne priestory"), ako aj tzv. lineárnymi zobrazeniami, ktoré bývajú často reprezentované maticami. Lineárna algebra má veľké množstvo aplikácií od riešenia sústav lineárnych rovníc, cez abstraktnú algebru, funkcionálnu analýzu až po viaceré prírodné a spoločenské vedy. Aj nelineárne matematické modely môžu často byť aproximované pomocou lineárnych, a teda lineárna algebra môže byť užitočná aj pri približnom riešení problémov, ktoré sú ťažko riešiteľné presne.
Adhokracia

Adhokracia je typ organizácie, ktorý je protikladom byrokracie. Termín v roku 1970 spopularizoval Alvin Toffler a tým sa stal často používaným termínom v teórii manažmentu organizácií (čiastočne online organizácií). Neskôr termín rozvinuli akademici ako Henry Mintzberg. 
Etymológia.
Slovo je odvodené od latinského "ad hoc", v zmysle 'na tento účel', a prípona "-kracia" zo starogréckeho "kratein" ("κρατείν") znamená 'vládnuť'.
Prehľad.
Robert H. Waterman, Jr. definoval adhokraciu ako "akákoľvek organizácia, ktorá prekračuje hranice tradičnej byrokracie, aby zachytila príležitosti, vyriešila problémy, a dosiahla výsledky". Podľa Henryho Mintzberga je adhokracia komplexnou a dynamickou formou organizácie. Je odlišná od byrokracie. Podobne ako Toffler, aj Mintzberg považuje byrokraciu vecou minulosti a adhokraciu vecou budúcnosti. Ak sa vykonáva dobre, adhokracia môže byť veľmi účinná v riešení problémov a prinášaní inovácií a je úspešná v meniacom sa prostredí. Pre úspešný vývoj si vyžaduje sofistikované a často automatizované technické systémy. 
Vlastnosti adhokracie:
Všetci členovia organizácie sú v rámci svojej špecializácie a v koordinácii s inými členmi oprávnení rozhodovať a vykonávať činností, ktoré majú vplyv na budúcnosť organizácie. Nevyskytuje sa hierarchia.
Alvin Toffler tvrdí vo svojej knihe "Šok z budúcnosti", že adhokracie sa stanú bežnými a pravdepodobne nahradia byrokracie. Toffler tiež písal, že budú často prichádzať vo forme dočasných štruktúr, ktoré vyriešia daný problém a hneď na to zaniknú.
Adolfo Alsina

Adolfo Alsina môže byť:
Aguirre

Aguirre môže byť:
Ambato

Ambato môže byť:
Antonov An-26

Antonov An-26 (v ukrajinčine a ruštine: Антонов Ан-26; v kóde NATO: „Curl“) je dvojmotorové turbovrtuľové transportné lietadlo vyvinuté v Sovietskom zväze v 60. rokoch 20. storočia. Konštrukčne vychádza z typu Antonov An-24 s dôrazom na možnosti vojenského využitia. Oproti svojmu predchodcovi má zmenenú zadnú časť trupu s veľkou nákladovou rampou a je vybavený motormi s vyšším výkonom. Čínska spoločnosť "Xian Aircraft Manufacturing Company" vyrába kópie An-26 pod označením Y-14 (označenie sa neskôr zmenilo späť na Y-7).
Alenia C-27J Spartan

Alenia C-27J Spartan je talianske transportné lietadlo s vlastnosťami STOL, hornoplošník s konvenčnými chvostovými plochami (prvý let prototypu 12. mája 1999). Lietadlo bolo vyvinuté v spolupráci s firmou Lockheed Martin na základe lietadla Alenia G.222 pre strategické operácie na krátkych a stredných trasách, akými boli, napr. evakuačné a zásobovacie lety. 
Zmluva o nákupe dvoch lietadiel pre potreby Ozbrojených síl Slovenskej republiky bola s výrobcom podpísaná dňa 29. októbra 2014. Lietadlá pre potreby ozbrojených síl mali byť dodané 26 a 38 mesiacov po podpise zmluvy. Prvé lietadlo bolo nakoniec dodané 31. októbra 2017 a druhé dňa 9. apríla 2018.